**Sajtóközlemény**

**Helyi humán fejlesztések Sárváron**

2025. július 11.

**Sárvár Város Önkormányzata „Helyi humán fejlesztések Sárváron” című, TOP\_PLUSZ-3.1.3-23-VS1-2024-00014 azonosító számú pályázata a Széchenyi Terv Plusz Program keretében 50 millió forint vissza nem térítendő európai uniós támogatást nyert az egészségügyi tudatosság erősítése, a fiatalok helyben tartása és a közlekedési kultúra fejlesztése érdekében megvalósítandó tevékenységekre.**

A projekt három pilléren nyugszik, így egyrészt egészségmegőrző előadások, szupervíziós és sport programok szervezésével az egészségtudatosságot szeretnék erősíteni. Másrészt sport- és kézműves foglalkozásokkal, kulturális programokkal a fiataloknak kínálnak Sárváron lehetőséget a kikapcsolódásra, amely a helyben tartásukat is szolgálja. Harmadrészt vállalt célja a pályázatnak a közlekedési kultúra fejlesztése, a biztonságos várostudat erősítése közlekedésbiztonsági és bűnmegelőzési programok szervezésével. Iskolai és óvodai bűnmegelőzési kampány keretében hívják fel a figyelmet a sárvári óvodákban és általános iskolákban a gyermekekre leselkedő veszélyekre.

A digitális kultúra fejlesztését szolgáló előadásokat szerveznek a szépkorúak körében, amely során megismerkedhetnek a médiaeszközök használatával és a közösségi média használatának szabályaival.

A rendezvények lebonyolítása során kiemelt figyelmet fordítanak a nőkre, a gyermekekre és az idősebb korosztályra. Szeretnék a pályázat segítségével Sárvár fiatalabb és idősebb korosztályát is egymáshoz közelíteni.

A projektet Sárvár Város Önkormányzata, Sárvár Város Polgárőr Egyesülete, a Sárvári Média Műsorszolgáltató és Lapkiadó Közhasznú Nonprofit Korlátolt Felelősség Társaság és a Sárvári Sportfólió és Kulturális Korlátolt Felelősségű Társaság konzorciumi formában valósítja meg a Széchenyi Terv Plusz Program keretében.

A megvalósításban további partnerek is közreműködnek, így a Sárvári Gondozási és Gyermekjóléti Központ, a Sárvár Tourist & TDM Nonprofit Kft. és a Sárvári Nyugdíjasok Egyesülete.

A projekt 50 millió forint európai uniós vissza nem térítendő támogatás segítségével valósul meg.

A programok 2025 szeptemberétől indulnak a Nádasdy-várban és a Sárvár Arénában, a tervezett befejezés 2027. június 30-a.

A projektről bővebb információt a www.sarvarvaros.hu oldalon olvashatnak.

**További információ kérhető:**

Kovács Anita projektmenedzser

Elérhetőség: telefonszám: 06 95 523 186, e-mail cím: kovacs.anita@sarvar.hu